ᱨᱚᱛᱚᱱᱡᱤ ᱫᱟᱫᱟᱵᱷᱟᱭ ᱴᱟᱴᱟ

ᱨᱚᱛᱚᱱᱡᱤ ᱫᱟᱫᱟᱵᱷᱟᱭ ᱴᱟᱴᱟ (᱑᱘᱕᱖–᱑᱙᱒᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱵᱮᱯᱟᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱮ ᱴᱟᱴᱟ ᱜᱩᱴ ᱨᱮᱱᱟᱜ ᱵᱷᱟᱹᱞᱟᱹᱭ ᱨᱮ ᱢᱩᱬᱩᱛ ᱠᱟᱹᱢᱤᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱡᱟᱢᱥᱮᱫᱽᱡᱤ ᱴᱟᱴᱟ ᱟᱡ ᱠᱟᱠᱟ ᱭᱤᱡ ᱜᱤᱫᱽᱨᱟᱹ ᱛᱟᱦᱮᱸ ᱠᱟᱱᱟᱭ ᱟᱨ ᱡᱟᱢᱥᱮᱫᱽᱡᱤ ᱴᱟᱴᱟ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ "ᱴᱟᱴᱟ ᱥᱚᱱᱥ" ᱨᱤᱱᱤᱡ ᱢᱤᱫᱴᱟᱹᱝ ᱦᱟᱹᱴᱤᱧᱤᱭᱟᱹ ᱠᱟᱱᱟᱭ ᱾ ᱨᱚᱛᱚᱱᱡᱤ ᱫᱚ ᱧᱩᱛᱩᱢᱟᱱ ᱡᱮ. ᱟᱨ. ᱰᱤ. ᱴᱟᱴᱟ ᱟᱡ ᱵᱟᱵᱟ ᱛᱟᱦᱮᱸ ᱠᱟᱱᱟᱭ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱨᱚᱛᱚᱱᱡᱤ ᱟᱜ ᱡᱟᱱᱟᱢ ᱫᱚ ᱑᱘᱕᱖ ᱥᱟᱞ ᱨᱮ ᱵᱚᱢᱵᱮ ᱯᱨᱮᱥᱤᱰᱮᱱᱥᱤ ᱨᱮᱱᱟᱜ ᱱᱟᱵᱽᱥᱟᱨᱤ ᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱵᱚᱢᱵᱮ ᱨᱮ ᱠᱮᱛᱷᱮᱰᱨᱟᱞ ᱟᱨ ᱡᱚᱱ ᱠᱚᱱᱚᱱ ᱟᱥᱲᱟ ᱟᱨ ᱮᱞᱯᱷᱤᱱᱥᱴᱚᱱ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾ ᱜᱨᱮᱡᱩᱮᱴᱟᱨ ᱦᱩᱭ ᱛᱟᱭᱚᱢ, ᱩᱱᱤ ᱫᱚ ᱢᱟᱫᱽᱨᱟᱥ ᱨᱮ ᱠᱨᱤᱥᱤ ᱨᱮ ᱢᱤᱫ ᱠᱳᱨᱥ ᱠᱮᱜᱼᱟ ᱾ ᱛᱟᱭᱚᱢ ᱩᱱᱤ ᱫᱚ ᱥᱟᱢᱟᱝ ᱮᱥᱤᱭᱟ ᱨᱮ ᱟᱡᱟᱜ ᱜᱷᱟᱨᱚᱸᱡᱽ ᱨᱮᱱᱟᱜ ᱵᱮᱯᱟᱨ ᱨᱮ ᱥᱮᱞᱮᱫ ᱮᱱᱟ ᱾

ᱨᱚᱛᱚᱱᱡᱤ ᱫᱚ ᱠᱚᱢ ᱩᱢᱮᱨ ᱨᱮᱜᱮ ᱢᱤᱫ ᱯᱟᱨᱥᱤ ᱠᱩᱲᱤ ᱥᱟᱶᱮ ᱵᱟᱯᱞᱟ ᱞᱮᱱᱟᱭ ᱾ ᱢᱮᱱᱠᱷᱟᱱ ᱵᱟᱯᱞᱟ ᱛᱟᱭᱚᱢ ᱛᱤᱱᱟᱹᱜ ᱚᱠᱛᱚ ᱛᱟᱭᱚᱢ ᱜᱮ ᱩᱱᱤ ᱫᱚ ᱜᱤᱫᱽᱨᱟᱹ ᱵᱮᱜᱚᱨ ᱛᱮᱭ ᱜᱚᱡ ᱮᱱᱟ ᱾ ᱑᱙᱐᱒ ᱥᱮᱨᱢᱟ ᱨᱮ ᱨᱚᱛᱚᱱᱡᱤ ᱫᱚ ᱔᱐ ᱥᱮᱨᱢᱟ ᱩᱢᱮᱨ ᱨᱮ ᱢᱤᱫ ᱯᱷᱨᱮᱸᱪ ᱠᱩᱲᱤ ᱥᱩᱡᱮᱱ ᱵᱨᱤᱭᱮᱨᱮ ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱱᱚᱣᱟ ᱫᱚ ᱩᱱ ᱚᱠᱛᱚ ᱨᱮ ᱠᱨᱟᱱᱛᱤᱠᱟᱨᱤ ᱢᱮᱱᱛᱮ ᱠᱚ ᱢᱟᱱᱟᱣᱮᱫ ᱛᱟᱦᱮᱸᱫ ᱟᱨ ᱯᱟᱨᱥᱤ ᱥᱟᱶᱛᱟ ᱨᱤᱱ ᱟᱭᱢᱟ ᱦᱚᱲ ᱱᱚᱣᱟ ᱠᱚ ᱵᱟᱭ ᱥᱟᱨᱦᱟᱣ ᱞᱮᱫ ᱛᱟᱦᱮᱸᱫ ᱾ ᱱᱩᱭ ᱨᱤᱱ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ: ᱨᱳᱰᱟᱵᱮᱦ, ᱡᱟᱦᱟᱸᱜᱤᱨ, ᱡᱤᱢᱤ, ᱥᱤᱞᱞᱟ ᱟᱨ ᱫᱳᱨᱟᱵᱽ ᱾

ᱚᱯᱷᱤᱢ ᱵᱮᱯᱟᱨ
ᱴᱟᱴᱟ ᱮᱱᱰ ᱠᱚᱢᱯᱟᱱᱤ ᱧᱩᱛᱩᱢ ᱛᱮ ᱨᱚᱛᱚᱱᱡᱤ ᱫᱚ ᱪᱤᱱ ᱨᱮ ᱚᱯᱷᱤᱢ ᱤᱢᱯᱚᱨᱴᱤᱝ ᱨᱮᱱᱟᱜ ᱵᱮᱯᱟᱨ ᱠᱚ ᱪᱟᱞ ᱟᱫᱮᱭᱟ, ᱡᱟᱦᱟᱸ ᱫᱚ ᱩᱱ ᱚᱠᱛᱚ ᱨᱮ ᱞᱟᱜᱟᱛ ᱛᱟᱦᱮᱸ ᱠᱟᱱᱟ ᱾From Parsee priests to profits: say hello to Tata ᱑᱘᱘᱗ ᱨᱮ, ᱩᱱᱤ ᱟᱨ ᱰᱮᱵᱤᱰ ᱥᱚᱞᱳᱢᱚᱱ ᱥᱟᱥᱚᱱ ᱞᱮᱠᱟᱱ ᱮᱴᱟᱜ ᱵᱮᱯᱟᱨᱤᱭᱟᱹ ᱠᱚ ᱚᱯᱷᱤᱢ ᱵᱮᱯᱟᱨᱤᱭᱟᱹ ᱠᱚ ᱞᱟᱹᱜᱤᱫ ᱛᱮ ᱦᱳᱝᱠᱳᱝ ᱨᱮᱱᱟᱜ ᱞᱤᱡᱽᱞᱤᱴᱮᱴᱤᱵᱽ ᱠᱟᱣᱩᱱᱥᱤᱞ ᱨᱮ ᱢᱤᱫ ᱵᱤᱞ ᱵᱟᱵᱚᱛ ᱛᱮ ᱠᱚ ᱠᱩᱞ ᱞᱮᱫᱮᱭᱟ, ᱡᱟᱦᱟᱸ ᱫᱚ ᱩᱱᱠᱩᱣᱟᱜ ᱵᱮᱯᱟᱨ ᱫᱚ ᱮᱥᱮᱨ ᱦᱩᱭᱩᱜ ᱨᱮᱱᱟᱜ ᱠᱷᱟᱛᱨᱟ ᱛᱟᱦᱮᱸ ᱠᱟᱱᱟ ᱾Legislative Council No. 21. Friday, 25 March 1887

ᱴᱟᱴᱟ ᱥᱴᱤᱞ ᱨᱤᱱᱤᱡ ᱰᱟᱭᱨᱮᱠᱴᱚᱨ
ᱡᱟᱢᱥᱮᱫᱽᱡᱤ ᱴᱟᱴᱟ ᱦᱚᱛᱮᱛᱮ ᱴᱟᱴᱟ ᱥᱴᱤᱞ ᱨᱮᱱᱟᱜ ᱠᱟᱹᱢᱤᱦᱚᱨᱟ ᱟᱨ ᱵᱮᱱᱟᱣ ᱫᱚ ᱦᱩᱭ ᱞᱮᱱᱟ ᱾ ᱢᱮᱱᱠᱷᱟᱱ ᱯᱨᱚᱡᱮᱠᱴ ᱯᱩᱨᱟᱹᱣᱚᱜ ᱢᱟᱬᱟᱝ ᱨᱮᱜᱮ ᱡᱟᱢᱥᱮᱫᱽᱡᱤ ᱟᱜ ᱜᱩᱨ ᱮᱱᱟ ᱾ ᱡᱟᱢᱥᱮᱫᱽᱯᱩᱨ ᱨᱮ ᱴᱟᱴᱟ ᱥᱴᱤᱞ ᱯᱨᱚᱡᱮᱠᱴ ᱯᱩᱨᱟᱹᱣ ᱨᱮ ᱨᱚᱛᱱᱚᱡᱤ ᱫᱚ ᱡᱟᱢᱥᱮᱫᱽᱡᱤ ᱭᱤᱡ ᱜᱤᱫᱽᱨᱟᱹ ᱫᱳᱨᱟᱵᱽ ᱥᱟᱶ ᱢᱤᱫᱴᱟᱹᱝ ᱢᱩᱬ ᱜᱚᱲᱚᱭ ᱮᱢ ᱞᱮᱫ ᱛᱟᱦᱮᱸᱫ ᱾

ᱯᱩᱭᱞᱩ ᱡᱮᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ ᱴᱟᱴᱟ ᱫᱚ ᱵᱨᱤᱴᱤᱥ ᱠᱚ ᱥᱴᱤᱞ ᱠᱚ ᱮᱢ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ, ᱞᱟᱹᱲᱦᱟᱹᱭ ᱛᱟᱭᱚᱢ ᱴᱟᱴᱟ ᱥᱴᱤᱞ ᱑᱙᱒᱐ ᱥᱮᱨᱢᱟ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱚᱠᱛᱚ ᱠᱷᱚᱱ ᱪᱟᱞᱟᱣ ᱮᱱᱟ ᱪᱮᱫᱟᱜ ᱥᱮ ᱥᱴᱤᱞ ᱫᱚ ᱵᱨᱤᱴᱮᱱ ᱟᱨ ᱵᱮᱞᱡᱤᱭᱚᱢ ᱠᱷᱚᱱ ᱥᱤᱧᱚᱛ ᱨᱮ ᱰᱚᱸᱯ ᱮᱱᱟ ᱾ ᱨᱚᱛᱚᱱᱡᱤ ᱫᱚ ᱮᱴᱟᱜ ᱰᱟᱭᱨᱮᱠᱴᱚᱨ ᱠᱚ ᱥᱟᱶᱛᱮ ᱩᱱ ᱚᱠᱛᱚ ᱨᱮᱱᱟᱜ ᱳᱯᱚᱱᱤᱣᱮᱥᱚᱱᱟᱞ ᱥᱚᱨᱠᱟᱨ ᱴᱷᱮᱱ ᱥᱤᱧᱚᱛᱤᱭᱟᱹ ᱥᱴᱤᱞ ᱤᱱᱰᱟᱥᱴᱨᱤ ᱞᱟᱹᱜᱤᱫ ᱛᱮ ᱨᱩᱠᱷᱤᱭᱟᱹ ᱠᱷᱚᱡᱽ ᱠᱮᱫᱼᱟ ᱟᱨ ᱴᱟᱴᱟ ᱥᱴᱤᱞ ᱨᱮᱱᱟᱜ ᱠᱟᱹᱢᱤ ᱠᱚ ᱥᱴᱮᱡᱽ ᱞᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

 A section of the Tata family tree from the Tata Central Archives

ᱨᱚᱛᱚᱱᱡᱤ ᱫᱟᱫᱟᱵᱷᱟᱭ
ᱛᱷᱚᱠ:ᱯᱟᱨᱥᱤ ᱦᱚᱲ
ᱛᱷᱚᱠ:ᱵᱨᱤᱴᱤᱥ ᱥᱤᱧᱚᱛ ᱨᱤᱱ ᱵᱮᱯᱟᱨᱤᱭᱟᱹ ᱠᱚ
ᱛᱷᱚᱠ:᱑᱘᱕᱖ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱑᱙᱒᱖ ᱨᱮ ᱜᱩᱨ ᱠᱚ
ᱛᱷᱚᱠ:ᱴᱟᱴᱟ ᱜᱩᱴ ᱨᱤᱱ ᱦᱚᱲ